钦定古今图书集成/明伦汇编/氏族典/第035卷 > 《廖用贤尚友录》 > 龚业新
## 钦定古今图书集成/明伦汇编/氏族典/第035卷 > 《廖用贤尚友录》 > 龚业新

按《光州志》：“业新字养明，号海旭。少颖悟，日诵数万言。
母丧，蔬素三年，急人之困，尤恤孤寡。天启辛酉，魁于
乡，以两兄死国变，抚侄更切于子。丙子，避地金陵，遇
故人子夫妇为人佣，倾囊赎之。又破产赈饥。虽侨寓
金陵人，多以子孙寄其抚育，知其忠信也。甲申闯贼
陷京，遂擗踊尽哀，作《哀愤吟》十章卒。”